Здравен Навигатор - Проведе се Националният конгрес по ЕМГ, ЕП и ТМС\nПубликувана на 18-09-2018 17:47\nАсоциацията по клинична електромиография и евокирани потенциали проведе своя III Национален конгрес по ЕМГ, ЕП и ТМС. Събитието се състоя в гр. Стара Загора на 14-16.09.18г. с подкрепата на Софарма и Адитус. Конгресът бе открит от акад. проф. д-р Иван Миланов, д.м.н, който изнесе и пленарна лекция за F вълните. Форумът бе организиран в 3 сесии и една, посветена специално на ТМС (транскраниална магнитна стимулация). Председателят на Международната федерация по клинична неврофизиология, проф. д-р Валтер Паулус от университета Гьотинген в Германия, бе специален гост на Конгреса. Той изнесе лекция на тема: „Методи за директно взаимодействие върху мозъчната дейност”, а Здравен навигатор успя да разговаря с него и с акад. И. Миланов, който е председател и на Българската асоциация по клинична електромиография, както и на комисия за лицензиране на клинична електромиография.\nОт ляво надясно: Акад. Миланов и проф. Паулус\nАкад. проф. д-р Иван Миланов първи въвежда метода на F вълната за оценка на мотоневронната активност, както и за ранна и прецизна диагностика на уврежданията на периферната нервна система. Въвежда първи и методиката на изследване на тригемино-цервикалния рефлекс и на F вълната от лицевите мускули, които допринасят за диференциалната диагноза на главоболието.\nАкадемик Миланов, изнесохте пленарна лекция за F вълната. Вие имате изключителен световен принос във въвеждането на методика за оценка и изследване чрез нея. Разкажете повече за Вашата лекция.\nКакто казват, всеки професор си има по една любима лекция, а аз обичам да говоря за тази F вълна. Когато бях много млад лекар, трябваше да правя кандидатска дисертация и трябваше да чета. Така намерих, че тази F вълна е правена само при кучета, а не при хора и аз започнах да я правя тогава с голям мерак. Много енергия вложих, а публикациите ми в чужбина до ден-днешен продължават да се цитират многократно. Тази тема е малко като мое дете. На практика, това е едно изследване, което не стана много масово популярно, въпреки че се прави лесно и дава много лесна диагностика на коренчевите кулити – всичките тези увреждания на нерва в неговата проксимална част, както и при субклинични нарушения на мускулния тонус. А целта на лекцията ми беше да го популяризирам сред колегите. Методът е лесен за изпълнение, не е нещо трудно.\nМного съм доволен, защото не съм се и надявал, че ще имаме чак път трети национален конгрес, предвид това, че Дружеството не е много голямо; то е стотина души и няма как да са много повече, защото това са хората, които работят т.нар. клинична физиология. Това, което изброихме – eлектромиография (ЕМГ), евокирани потенциали (ЕП), транскраниална магнитна стимулация (ТМС) се работи от малко хора – не повече от 120 в цялата страна.\nТова значи ли, че специалността не е много популярна и предпочитана?\nКлиничната неврофизиология е една много хубава специалност, но е малко по-сложна в ежедневен план, защото едно изследване отнема доста време – около час. Не всеки има търпението да се занимава с това. А и заплащането няма какво да коментираме. Но аз се радвам, че в момента имаме 100-тина членове, защото когато аз започнах да се занимавам с това, имаше трима души в България, които работеха ЕМГ и още 3-4, които работеха ЕП. А сега вече правим трети национален конгрес и гледам, че хората с удоволствие стоят в залата, а лекции изнасят доста млади хора, което много ме радва. Тази година имаше представени много интересни случаи и по-базови изследвания на млади хора, което е страхотно.\nКакви са плановете Ви за тази нишова специалност?\nПо принцип планираме всяка година да имаме конгрес. Интересното е, че започват да се присъединяват към нас някои хора, които не сме планирали – психиатрите. Това е така, защото ТМС започна много да се използва от тях за лечение на депресията. Много хубав метод е това и за неврологията, и за психиатрията. До миналата година те не присъстваха при нас. Сега гледам 5-6 психиатри, което много ме радва и ще се радвам още повече, ако в някоя от следващите години се присъединят и хората, занимаващи се с електроцефалография. Те останаха сираци, защото тяхното дружество на практика се ликвидира, а не си създадоха ново. Ако пожелаят, ние с удоволствие ще ги присъединим, защото електроцефалографията е неврофизиологично изследване. То е част от всичко останало.\nТрябва да знаете, че в чужбина е малко по-различно. Там един човек не работи само един метод, а, в общи линии, всички. Като попитах проф. Валтер Паулус точно с кой метод се занимава, той не можа да разбере въпроса ми. Оказа се, че той, както всички останали в чужбина, прави и електроцефалографии и електромиографии, и всичко останало. А в България един човек си хваща един метод и не си разширява диапазона на действие. От друга страна, нашите хора работят като клиницисти и допълнително работят един неврофизиологичен метод, докато в чужбина има хора, които работят само неврофизиология. У нас това го имаше някога. Но сега вече не, защото така го наложи живота.\nСпоменахте председателя на Международната федерация по клинична неврофизиология. Привилегия е неговото присъствие на Конгреса. Разкажете повече за участието му на форума.\nПроф. Паулус на практика е най-важният в тази област, защото е президент на Международната федерация по клинична неврофизиология. Аз съм много радостен, че този човек дойде тук, защото той е голяма личност и високо признат специалист.\nПроф. Валтер Паулус разговаря с екипа на Здравен навигатор, като описа лекцията си като резюме на „различните възможности да се намесиш във функцията на мозъка.” Той припомни, че мозъкът работи с електричество и всички неврони имат мембрани с определен мембранен потенциал, който можеда се манипулира с някои ограничения отвън. В резултат на това „ние да можем да приложим слаб ток, който преминава през черепа, през кожата, без никаква болка или да приложим кратка, високочестотна елекрическа активност, отново безболезнено, посредством уред с магнитна стимулация, който ще доведе електричеството вътре в черепа.”\nРазкажете повече за транскраниална микрополяризация, която беше есенциална за лекцията Ви.\nТранскраниалната микрополяризация (Transcranial Direct Current Stimulation (tDCS) е създадена от Алесандро Волта през 1800г., а през 1801г. вече се появява и първата книга за прилагане на галванизация върху човешкия мозък, претендирайки за някои терапевтични успехи в тези ранни години. Въпреки, че методът е много стар, през вековете той не е бил много употребяван. Една от причините е, че вече имаме повече информация, разполагаме с по-добри оценъчни методи върху ефектите. Друг ключов момент в лекцията ми беше, че сега имаме ясен поглед върху ефективността, както от продължителността на стимулацията, така и от интензитета, което старите методи няма как да ни дадат. В настоящето ние усилено работим върху подобряване на познанието и разбирането за това кои дози са най-ефикасни за постигане ефект на възбуда, вторичен резултат или инхибиторен ефект.\nКои са ключовите послания към българските Ви колеги?\nКлючовото послание е, че има доста евтини техники за транскраниална микрополяризация. Те са модернизирани и имат лечебен успех. Психиатрите лекуват с тази техника депресивни пациенти. Разбира се, има и други области на повлияване, като лечение на болка или за лечение на пациенти, прекарали инсулт. Макар и да не се възстановяват от уврежданията драматично, 10% подобрение повишават качеството на живот на пациентите.


Фил Рикман — Костите от Авалон — Библиоман\nПодбрано от най-тайните документи на доктор Джон Дий, астролог и съветник на кралица Елизабет\nДокументите на Джон Дий\t№1\nИсторически роман,\tИсторическо криминале,\tМистерия\nбул. „Княз Дондуков“ 45, 1000\nПразни страници: 4, 6, 8 и 447.\nЕдна млада кралица заема престола на Англия. Елизабет е призвана да обедини страната. Но спомените за клади, кръв и опустошения са живи и младата кралица е преследвана от непресъхваща ненавист. Жива рана в сърцето на страната са руините на абатството в Гластънбъри — най-свещената земя в Англия — и споменът за мъченическата смърт на последния абат.\nЕлизабет има нужда от духовна опора. Най-близките й довереници, доктор Джон Дий, неин личен астролог и съветник (а според някои неин магьосник), и Робърт Дъдли, графът на Лестър, който според мълвата е далеч по-близък с кралицата, отколкото подобава на един придворен, заминават за Гластънбъри с особена мисия. Те трябва да открият изчезналите тленни останки на крал Артур, чиято свята сила да вдъхне увереност на кралицата. Кроткият учен и блестящият придворен, въвлечени във вихър от насилие и магия, се опитват да разкъсат примката на заговора, която се затяга около кралицата…\n„Рикман пресъздава свят на политическа и религиозна нестабилност, в който науката за един е магия за друг. Свят, в който ежедневието и вълшебството се намират в непосредствена близост“\nJohn Dee Papers:\n1. The Bones of Avalon (2010)


Присъда "Бежанка": Животът на едно 18-годишно момиче в лагера за бежанци - Живот - EdnaJena.com\nПрисъда "Бежанка": Животът на едно 18-годишно момиче в лагера за бежанци\nДойде време за петия материал от поредицата ни Присъда "Бежанка". В случай че все още не сте прочели първите четири, можете да го направите чрез линковете по-долу.\nПрисъда "Бежанка": Да изгубиш най-скъпите си хора в една жестока война\nПрисъда "Бежанка": Откровеният разказ на едно арабско момиче в България\nПрисъда "Бежанка": В търсене на път към един обикновен и по-спокоен живот\nДнес ще влезем в самата сграда на бежанския лагер в "Овча купел", за да се срещнем с бежанците в техните домове - било то и временни убежища. Ще говорим с децата. За техните мечти. За детството в бежанския лагер и съкровените желания на младото сърце.\nПървоначално сме въведени в кабинета на директора, докато не ни разрешават да започнем своята разходка в лагера, придружени от охранител, който е на смяна в момента.\nОще е сутрин и уроците по български език за чужденците, които се провеждат два пъти седмично, са на път да започнат. Три момчета на видима възраст 7-10 години ни посрещат в коридора с учебници в ръка. С усмивка на лице едно от тях ни казва, че учи български и езикът му харесва. Дори прочита буквите, изписани на корицата - бавно и много старателно.\nВ съседство на стаята, в която се провеждат уроците, се намира фризьорският салон, в който срещаме няколко жени. Едната се занимава с прическите на останалите и ги учи на основни неща във фризьорството, тъй като това е била професията й в родната й държава - Ирак. Атмосферата е приятна. Нестихващи разговори на арабски и безгрижен смях се носят в стаичката, снабдена с всичко необходимо, за да се нарече фризьорски салон.\nХристо Узунов/ Div.bgФризьорският салон\nИменно тук срещаме следващата си събеседничка, която ще наричаме условно Лайла, понеже не иска да снимаме лицето й, нито да разкриваме името й. Момичето е само на 18 години и с охота се съгласява да поговори с нас. Директорката на лагера ни осигурява стая, в която да разговаряме на спокойствие.\nЛайла сяда на стола срещу мен и признава, че леко се притеснява. Не е свикнала да дава интервюта. Идва в България с цялото си семейство, което включва три момчета (оказва се, че сме разговаряли с най-малкия от тях на идване), майка й, баща й и самата Лайла. Те са от Алепо, Сирия.\n"Пристигнахме в България на 8...\nВ периода на слънчевите топли дни все по-често се замисляме за сладолед, но за жалост готовият такъв често е пълен с много изкуствени добавки и за...\nБългария е на второ място в ЕС по процентен дял деца, родени извънбрачно. Защо все повече двойки желаят да живеят на семейни начала и отживелица л...\nГалерия Майсторски 3D желирани торти 11 снимки Сладкарството може да се нарече изящно изкуство. Създаването на сладкар...\nВсички имаме поне по една най-добра приятелка, с която споделяме всичко. Приятелките са нужни, за да бъдат наша подкрепа, да ни изслушват, да ни дават...\n44-годишната Мери Крамптън е ярка привърженичка на полигамните връзки. Англичанката обитава дом, в който живее заедно със съпруга си и с любовника си....\nДа открием добри и верни приятели е трудно. Още по-трудно е да ги задържим до себе си във времето. Важно е и ние самите да се научим да даваме, не сам...\n„Отчаяната съпруга“ Ева Лонгория получи своята звезда на Алеята на славата в Холивуд. Чаровната брюнетка, която наскоро навърши 43, очакв...\nВ месеца на зодия Телец – какво вещаят звездите?


Кинезитерапия - Медицински център "Д-р Михаил Илиев"\nKинезитерапия в точен превод означава „лечение чрез движение“. В тази дисциплина се обединяват и много други медицински науки. Старото име на кинезитерапията е „лечебна физкултура“. Целите на кинезитерапията са чрез използване на специално подбрани физически упражнения и приложени по определен начин върху болните, да се постигне корекция или излекуване на различни патологични състояния. Кинезитерапията се използва широко в ортопедията и травматологията, акушерство, след операции, фрактури. Тя се прилага както превантивно, така и след изкарани заболявания и други патологични състояния на организма.\nТя е активен метод на лечение, въвличащ пациента в процеса, което води до неговото мобилизиране, влияе на психиката му и повишава ефекта от терапията. С някои психологически похвати се стига до дълбоко осъзнаване същността на лечебния процес и самоконтрол върху жизнените функции.\nОсвен, че е комплексно действащ метод, кинезитерапията повлиява цялостната личност, има подчертан възстановителен ефект.\nПрилага се при почти всички заболявания (в един или друг стадий на тяхното протичане или като профилактика), няма възрастови противопоказания и странични действия, когато се прилага правилно. Прилагането ù преминава постепенно и незабележимо от лечение към профилактика и общо укрепване.


Бензинът с три стотинки надолу?\nАвтор: Екип Plovdiv24.bg 11:09 / 27.04.2012 Коментари (2) 2110\nОт днес шофьорите ще зареждат бензин с 3-4 стотинки по-евтино. Това ще стане, ако бензиностанциите отразят промяната в цената на едро на горивото, става ясно от сайта на петролната компания "Лукойл". Литър от най-масовия бензин А-95 Н би трябвало да струва около 2,64 лв. Този от вида А-98 Н пък би трябвало да поевтинее до близо 2,80 лв. на литър. Цената на дизела остава без промяна. В момента литър от горивото излиза 2,63 лв.\nВ краят на миналата седмица бензинът и дизелът също поевтиняха. Тогава шефът на "Лукойл" Валентин Златев обясни пред медиите, че цената на горивата у нас може да падне с около 9-10 стотинки, ако правителството приеме някои мерки, предложени от компанията. Една от опциите е да се наложи нов мораториум върху цените. Друга мярка е отпадане на изискването към тях да се добавя биокомпонент. Беше предложено още да се намали броят на дните за съхранение на задължителните запаси.\nна 27.04.2012 г.\nБрей голям келепир. Гювеч.Благодарим на бащицата и на неговия правешки авер.ПП да благодарим на Костоф за тази придобивка и ефтения.\nми той без пари станал\nПочина 300-килограмовият Гриша Георгиев\n12:08 / 20.06.2019\nДоган платил 1,4 млн. лв., за да придобие 70% от ТЕЦ Варна\n10:39 / 20.06.2019\nПолицай на мотор се заби във вратата на БМВ и загина\n10:19 / 20.06.2019\nГДБОП щурмува махалата в Берковица заради лихвари\n10:14 / 20.06.2019


декември | 2011 | Craftsman's Blog\nСелските кухни – забравеният свят\nPosted by craftsmanbg in Архитектура, Интериор, Кухни, Селски туризъм.\tTagged: Архитектура, Интериор, Кухни, интериорен дизайн, kashti, уют.\t17 коментара\nСпоред професионалистите по продажба на недвижими имоти на запад най-важното нещо, което повлиява покупката (или отказа от покупка) на една къща, предлагана на пазара – това е как е направена кухнята, и на второ място по важност е банята. Това би трябвало да ни каже, че кухнята е сърцето на къщата. Традиционно ( и аз имам предвид по-скорошните традиции, формирани през времето на комунистическия период) в България обаче кухнята се възприема по-скоро като място за готвене, кухненски ъгъл, кухненски бокс и въобще място за често считаното за досадно задължение да се готви. Една от причините за това е неадекватната архитектура, развита през комунизма, където кухнята е поредната кутийка от апартамента, в която се готви и ако е достатъчно голяма и яде. Това което се считаше за сърцето на дома това беше холът – мястото, където лежиш и гледаш телевизия, където посрещаш гостите си и където празнуваш празниците си. Цялата тази градска култура, съчетана със супермаркета като основен източник на храна, са ни ограбили от уникалната роля, която кухнята е заемала и трябва да заема в нашето ежедневие и начин на живот. Ето защо днес искам да поговорим за забравения свят на селските кухни.\nАко прескочим традициите и мисленето, формирани по времето на комунизма и се върнем по-назад във времето, когато Има още →\nПланински интериори 2 – Лог къщите.\nPosted by craftsmanbg in Архитектура, Дървени Къщи, Интериор, Кухни.\tTagged: Архитектура, Дървени Къщи, Интериор, Кухни, баня, интериорен дизайн, мебели, осветителни тела, kashti, сглобяеми къщи.\t15 коментара\nТази тема е своеобразно продължение едновременно на две предишни теми от блога. Тази за планинските интериори и тази за лог къщите. Къщите от дървени трупи със своята визия са изключително подходящи за планински къщи и много често (ако и не винаги) се ползват именно като такива. Ето защо планинския интериор е много често асоцииран именно със лог визията. В тази статия ще ви запозная с лог интериорите, такива каквито няма да ги видите в България.\nЩе забележите, че цветовата палитра много внимателно Има още →\nPosted by craftsmanbg in Архитектура, Дървени Къщи, Екстериор, Интериор, Кухни, Сглобяеми Къщи.\tTagged: Архитектура, Дървени Къщи, интериорен дизайн, kashti, сглобяеми къщи, стил.\t11 коментара\nВ Америка обаче местното население е използвало дървесните си ресурси изключително икономично в продължение на хиляди години и това е позволило развитието на много мощни дървета с огромни дънери и размери. Това е дало възможност на Има още →


Асистент за независим живот – сагата продължава – Център за независим живот\n27/02/2007 Венцислава Фатайер\nПоканихме го за Баба Марта в офиса на Център за независим живот, за да го поздравим за празника и да му дадем мартеница за лично здраве и здрави политически решения в общината. Кметът Борисов не зачете поканата, не дойде на срещата и дори не се обади да предупреди, че е възпрепятстван. На пръв поглед – поредната покана за среща на група недоволни граждани с увреждания към кмета на София. Но само на пръв поглед. Ние не сме просто хора с увреждания, които искат нещо, словесно жонглирайки с европейската тема за права, принципи и ценности. Ние знаем, че имаме право на независим живот. Живяли сме го наистина, тук в България… за кратко чрез асистенти за независим живот. Без асистентите ние сме обречени! Поискахме схемата да бъде осигурена от Министерство на труда и социалната политика. Безуспешно. Тогава беше Европейската година на хората с увреждания – 2003, сега е Европейската година на равните възможности – 2007. Една нова надежда и съвсем реална възможност – Столична община. Общините, макар и непълна, имат своята оперативна и финансова самостоятелност да въвеждат и развиват различни политики, схеми, социални услуги, съобразени с реалните потребности на техните граждани. И се започна поредното епохално… разговаряне и разписване на правила, този път между общинската администрация и група непримирими хора с увреждания. Създадохме проект за общинска наредба за асистенти за независим живот. Срещи, обсъждане, поправки, отлагане, изчакване, търпение…поправки, срещи, обсъждане… Купища неадекватни аргументи как НЕ МОЖЕ да стане и яростна съпротива срещу всяка идея КАК МОЖЕ да стане. И така от 2005 до днес, в очакване кметът да раздвижи заседналия консерватизъм и бюрократично късогледство на общинската администрация, за което му пращахме писмо след писмо и получавахме добре познати отговори, написани от чиновници, но подписани от кмета. Така, логиката на гражданското поведение ни доведе до поканата за среща лично с кмета. За да му обясним, че ако имаме асистенти ще чукаме на врати на работодатели, ще ползваме новите асансьори на метрото, ще раздвижваме много по-активно платформите в институциите, където ги има и сами ще си плащаме сметките и данъците. И най-вече ще бъдем хора с достойнство и самочувствие. Г-н Борисов не дойде на 01.03.2007 г. в офиса на Център за независим живот да си получи мартеницата. Вместо него срещата уважи един от служителите, които обясняват защо работата не става и не може да стане – изпробвана практика от близкото минало, която се надявахме, че стилът на новите политици няма да вземе на въоръжение. Битката продължава!


„Информационно обслужване“ АД дари 347 компютри на деца в неравностойно положение\nНационалният системен интегратор „Информационно обслужване“ АД дари 347 преносими и настолни компютри на 69 училища от цялата страна за нуждите на деца в неравностойно положение. Компютърните конфигурации са с лицензиран и адаптиран за училищна дейност софтуер, предоставен от Министерството на образованието и науката. Те разполагат с операционна система Windows и Office пакет и ще бъдат доставени преди Коледа на нуждаещите се.\nКомпютрите ще бъдат предоставени на деца със финансови затруднения, което ще им помогне да участват в учебния процес, в условията на въведеното извънредно положение в България. С помощта на дарената техника учениците ще имат възможност да се включат в дистанционното обучение и да не изостават с учебния материал. Това ще им помогне да придобият базови и специфични компютърни умения, и основни познания за работа с Интернет.\n„Като социално-отговорна компания „Информационно обслужване“ АД периодично дарява компютърна техника на деца в неравностойно положение, с което опитваме да подпомогнем образованието в България и да дадем равен шанс на всички деца“, каза изпълнителният директор Ивайло Филипов. Той е категоричен, че компанията ще продължи с дарителските акции за деца от уязвимите групи. „Така ще подкрепим усилията на цялото българско общество за преодоляването на последствията от COVID пандемията“, каза Ивайло Филипов.


Клуб по ръкоделие - как да си направим Великденски яйца от вълна - Съкровищницата на Бриги\nКлуб по ръкоделие – как да си направим Великденски яйца от вълна\nВеликденските вълнени яйца са оригинална декорация за дома за пролетните празници, които започват на Цветница и приключват в началото на лятото. Те са и чудесен, и скъп подарък.\nЗдравейте настоящи и бъдещи любители на творчеството с вълна. В Клуб по ръкоделие ви представяме как се прави декорация на стиропорено яйце с вълна.\nЯйце от стиропор\n*Хубаво е предварително да си направитe проект – как ще изглежда яйцето. Използвайте лист хартия и цветни моливи или флумастери и нарисувайте яйцето. Вашият проект може да се променя в процеса на творчество.\nВ предишното видео ви показах как да си направите пролетна украса от вълна с помощта на формички за сладки. Може да използвате този начин за декорация на вашите яйца. Ще станат обемни и пищни. Можете да ги украсите като животинки – зайчета, мечета, като герои от анимационни филмчета – Миньоните са идеални за яйца, Ядосаните птичета също, барбароните и още, и още идеи.\nЯйцето, което показваме във видеото не е претенциозно и се изпълнява бързо. И вие няма как да сбъркате, ако следвате проекта си, инструкциите как се прави и не счупите иглите, докато го правите.\nПреди да започнете работа с иглата, я дезинфекцирайте. Тя има работна част с остри шипчета, които вкарват влакната вълна в повърхността на яйцето и практически сплъстяват влакната едно в друго. Големият размер игла е за грубата работа. Фината игла е за окончателна обработка на декорирания предмет – не оставя следи във вълната. Набождайте с бързи движения само работната част на иглата. Не бързайте, не натискайте и не кривете иглата.\nТова занимание няма да ви отнеме много време – час, или два. Винаги може да спрете и да започнете когато имате настроение за творчество. Опитайте. А ако сте запленени от красотата, която правите с ръце, и ви носи радост, и спокойствие – продължавайте да творите.\nЗа тези от вас, които искат да опитат, но нямат материали в сайта има Великденски комплект за декорация – може да го видите тук.\nЖелаем ви полет на въображението и удовлетворение!\nНадяваме да откриете с нас новото си хоби. Ще очакваме да споделите с нас първите си творби


От София до Виена – Master Yavor from Tryavna\nБареков, къде си? Летище Виена\n7:30, gate B8:\nПак пристигнахме рано. Не мога да си представя защо по билетите препоръчват да си на летището 2 часа преди излитане. Два часа! Аз дойдох само час предварително и 50 минути преди излитането вече бях на гейта.\nЩе летя с Fokker 100. Този самолет е очевидно по-малък от масово използваните за средни разстояния Airbus A320 и Boeing 737, с които летя обикновено. По-малък обикновено означава, че ще друса повече. Блях! Това, че този модел не се произвежда (!) вече 16 години също не ме успокоява. Добре поне че времето е прекрасно – или поне така изглежда…\nВече съм на борда. Самолета не е чак толкова дребен, има надежда. Разположението на седалките е асиметрично: две места от едната страна (AC) и три от другата (DEF). Място В няма.\nПо-малкия диаметър на фюзелажа е се вижда и от това, че като ходя по пътеката, главата ми почти опира в тавана. Но поне седалките не са нагъчкани, има достатъчно място за спокойно посядване. Самите седалки изглеждат далеч по-евтино от тези в British Air или Lufthansa, но са си удобни.\nЗа фон са пуснали най-логичната класическа музика – „На хубавия син дунав“ на Щраус.\nИ при това пътуване си имаме политическа звезда. При това – от далеч по-висок ранг. На борда е президента Петър Стоянов. Ех, как бих искал да седя до него, да чуя неговото мнение за това което става (и вляво, и вдясно). Той е доста умен човек. Убеден съм, че сега може да направи адски интересен анализ на това, което се случва. Но пък вероятно не му се говори за политика с тоя и оня…\nПо това време вече трябваше да се издигаме над София, но ние не сме помръднали. Много лесно се изнервям в самолет, когато нещата не вървят по план.\nЗавиждам на колегата – вече успя да задряма.\nРаздвижихме се, най-сетне.\nВече се издигаме!\nЩом тръгнахме по пистата, самолета започна да друса в синхрон с най-големите ми опасения. Оказа се, обаче, че това се държи на комбинацията от български традиции в полагането на асфалт и немско холандско окачване (тия самолети ги правят в Холандия). В момента, в който колесника се отлепи от пистата, всичко стана невероятно гладко.\nСамолета още се издига, а вече тръгнаха да раздават храна. Стюардесите на Austrian са доста по-млади от тези на British Air, но и доста по-начумерени. Особено едната си върши работата с очевидна досада.\n„Храната“ се оказа нещо като малко кроасанче/щруделче със сладникав пълнеж. Всъщност не е лошо, но е крайно недостатъчно за моите килограми. Но пък за час и нещо полет какво ли мога да очаквам.\nДвата задно разположени двигателя Rolls-Royce не се чуват чак толкова силно, колкото очаквах. Много ми е интересно каква е разликата между двигатели на крилата и двигатели в задната част на самолета. Със сигурност влияят на аеродинамиката, разпределението на теглото и тягата. Всички Airbus-и и Boeing, с които съм летял (не че са толкова много) са със „задвижване“ на крилата. Както и новичкия бразилски Embrear, с който се прибирах от Мюнхен. Foker-а, обаче, разчита на „задно“ задвижване. Като Туполев, само дето няма трети двигател в самата опашка. До колкото съм виждал, по-малките реактивни самолети като Лиърджет също са със задно разположение на двигателите.\nВече започнахме да снижаваме полечка. А само до преди половин час се издигнахме. Това май е най-късият ми полет. Интересно самолетите София-Варна дали въобще стигат 10000 метра. Едва ли.\nЯвно пилотите са по настъпили газта. Капитана съобщи, че пристигаме по-рано дори спрямо предварителното разписание (а излетяхме с леко закъснение).\nВремето навън е чудесно и по всичко личи, че ще има едно доста спокойно приземяване. Оказа се че Fokker-a не е чак толкова лош самолет, поне при добри метеорологични условия.\nСнижаваме, снижаваме… Вече сме над Виена или друг голям град…\nДокоснахме пистата. Чудесен полет!\nХм, летището във Виена ми се видя доста малко. Или поне терминала, на който ни стовариха. То след Heatrow всяко летище изглежда малко, но това ми напомня на вече затворения Тегел в Берлин. Само дето има влак в мазата, като всяко смислено летище в Европа.\nВ момента съм в CAT – бързия влак от летището до града. После имам метро, метро и съм в офиса.\nХареса ми лекотата, с която си купих комбиниран билет за CAT (двупосочен за желаните от мен дати) плюс тридневна карта за градския транспорт. От офиса в София, през сайта им. Плащаш с карта, печаташ на принтера и готово.\nCAT изглежда доста удобен и бърз влак. Разписанието е лесно за запомняне – тръгва в xx:06 и хх:36. Демек на всеки половин час. Рекламират го като супер бърз и удобен транспорт до града. Бърз ОК, пристига за 16 минути. Обаче го чакаш до половин час (25 минути в нашия случай). Т.е. има повече wait time от колкото service time. Така се прецаква response time-а 🙂\nПроверка на билетите. Елементарно, на пръв поглед: сканира с един смартфон QR кода на разпечатания от мен в офиса лист, както и имената на личната ми карта. 2-3 секунди и – Danke. Интересно дали проверява валидността на билета онлайн, или разчитат на някаква чексума. Второто е по-вероятно, защото проверката онлайн би била много затруднена в тунелите. Но пък варианта с чексумата е лесен за подправяне.\nТретия вариант е да има локално кеширани всички издадени билети през сайта, но да ги получава near real time. Тогава ще се озори ако си купя билета две минути преди да се кача във влака.\nПристигнах в офиса.\nP.S. На връщане установих, че на последните 4-5 реда двигателите на Фокера се чуват доста неприятно. Гледайте да си резервирате места по-напред.\nPosted by yavor at 17:11\n2 Responses to “От София до Виена”\n19.06.2013 at 20:21\nМного ми харесват тези пътеписи, чудесни са!\n25.06.2013 at 14:29\nЯвор, наистина много, много занимателни пътеписи – има дори и известна доза напрежение 🙂 . А относно CAT-a(City Airport Train), тъй като едно от първите ми пътуния по Европата беше именно във Виена бях изумен от лекотата на алгоритъма „От кацане на летище до разходка по центъра на града“. В моя случай имаше само две минуто до тръгване на влакчето, така че сумарно за около 18 минути и бях на площад Свети Стефан или близко до него, не си спомням вече. Виена ми е един от любимите градове 🙂


19:36 | 19.04.21\nтакъв имунитет ще трябва на Тръмп, защото отсега "демократите" го нарочиха да го съдят след мандата му. Напомням, че Никсън получи такъв имунитет при своята оставка след Уотъргейт.\nВсеки в тоя пропаднал свят иска да се освободи от отговорност, ейй. Ами какво правите на отговорни позиции тогава бе, джанъм? Изобщо не се захващайте.\nСамо гузен и виновен може да вкара такъв закон за гласуване.\nСъветските джуджета се застраховат в случай, че нещо им се случи. Този закон да не го е внесла отново баба им Терешкова? Явно нещо са се уплашили. Не, че няма за какво да отговарят, а пък тези двамата там са отговорни и пред целия свят. дано си го получат най-после!\nТ.е. ако убие руско дете да спаси Русия няма да е виновен. Или 10... Или 1000.... Или 1 млн... Що за тъпотия? Ако подложи на геноцит опозицията която му доказва престъпленията - нищо не се е случило. Невинен? Няма ракава държава. Имаме поговорка - гузен не гонен бяга. А този бяга зверски от отговорност за действията си. Хайде русороби. Пуснете ИП сменячките и ни насочете вниманието в друга посока за да не говорим за това. Нали така?\nизненада е, че не е и посмъртно\nХах , е ся вова докара мокри сънища и химерни мечти на наш рубленчо :)))\nРано или късно - всеки ще го сполети (нерегистриран)\nВ България здравеопазването е в колапс, а журналята отново се загрижили за руските президенти... Пробвайте да извикате линейка или да си намерите място в болница - няма. Деца изобщо не преглеждат, сякаш те не са хора...\nВ САЩ е същото (нерегистриран)\nНо завоалирано, по-лицемерно, с демократична маска. Полицейска държава, с илюзия за човешки права и за свободни медии. Последните избори бяха само върха на айсберга. В Русията, може би е по-брутално и безцеремонно, поне така изглежда.\nА, забравили са да споменат в списъка на застрахованото и авоарите в чужбина- офшорки и пр. -това е важен детайл, да не се пропусне, защото горките хора на едно -две имения и две -три яхти или някой скромен хеликоптер няма как да кретат цял живот. А и имуществото иска поддръжка- чистачи, охрана, готвачи, масажисти, градинари и пр. насъщни дейности- тва струва пари.\nОния примат, премиера на клозета щял да връчи на РъбЪля да му припише тоя законопроект, като вместо президент, замени думата с министърпредседател\nХайде. Почна се (нерегистриран)\nДа ни насочват внимамието в друга посока ЗА КОЯТО ИМА СТАТИЯ\nСтарата мантра - всички са мадкари... Знаем и таьи опорна точка.\nКъде е статията, в която пише, че в България няма здравеопазване, интензивна помощ, спешна помощ, както болнично лечение/прегледи за деца? Напротив, има куп лъжливи статии, в които разни министри и мин. председатели лъжат на килограм. Всичко е така в България. А ти може би си някой от негативни герои на Под Игото?\nДнес бях в болница. Осевн мен чакаха точно 2ма. Стига лъга.\nТи откъде падаш (нерегистриран)\nНямаш ли роднини и приятели в САЩ? Новини не гледаш ли? Ако си бял и нормален - спукана ти е работата.\nА безсмъртието кога ще го приемат?\nНямам за цел да убеждавам никой, затова призовавам всеки да пробва сам. Някой ден, когато се сблъскаш с реалността, и на теб ще ти казват, че лъжеш...\nРуски нещастници (нерегистриран)\nНормално за братушките сега сърбите и Радев ще обменят опит\nКво сте недоволни, бе? Нали следващият президент ще е Насрални? Ще се ползва и той.\nКакто писах по долу. Веднага ще излязат русоробуте да ни карат да гледаме в друга писока за да не видим голия гъз на господаря им. Ти го доказа. Просто чети на долу троле\nЦар Оксиморон (нерегистриран)\nСледващите две законодателни стъпки на думата: закони за наследяване на президентската власт по първородство и за утвърждаване на божествения произход на президента.\nслед като се имунизира с руската ваксина\nВовата се поти нощем и вдига кръвното (нерегистриран)\nТова просто е смешно. И жалко. Опитва се да се спаси защото знае, че скоро ще падне.\nЧакай сега, този закон няма да е само за Путин и Медведев. Щеше да ползва и Елцин, амча той се спомина. Ще ползва и Навални, нали той, според вас, ще е новия президент на Русия?\nследва биометричви и генни изисквания- ръст до 150 см, монголо-еврейски произход, КГБ ист, тъпкан с ботокс\n?, пише за Ловеч, като статията изцяло потвърждава написаното от теб.\nКво бе, Насрални няма ли да го изберат руснаците?\nЕлцин много се нагушка на не го закачаха корупцията е във всяка държава\nОстава само да го коронясат за цар на Русия.\nЧе, ако им е кеф, що не?\nЕврейчето Шаломов нали е доживотно цар на педеРассия. Как ще стане?\nМафията навсякъде - недосегаема! Особено в комунягските държавици!\nНа невинните не им трябва такива педалски страхливи закони.\nКороната не и дреме за имунитети.\nКлоунска държава. Направо да кажат, че е Бог и че може да прави каквото си поиска. От ленин, през сталин, та направо при капуткин. Тия руснаци няма никакво чувство за самосъхранение.\nтова неможе да е вярно! и кои са тия " бивши" российски президенти? може ли някой по умен русолюбец да ми ги изброи?\nможе да стане несменяемо джудже на Дед Мороз или Снегурочка\nна педала путкин му трябва\nОх точно това ме интересуваше промените в законодателството в Русия. Сега може ли смотаните журналисти дани информират и за промените в законодателството извършени днеска в останалите над 200 държави по света. Само се чудят как да вмъкват водещи новини свързани с Русия или Америка за да има много коментари и трафик да изкарат днеска 5 лева от реклами от тази статия и викат ама свобода на словото сме били на 111 място. Много ни е 111 място - трябва на последно да ни сложат.\nмного бързо се отказа,"трол" и готово, поне някоя опорна точка дай и ти де! ц ц ц ...\nЧе и се намират хора да слагат минуси а не се замислят, че в България се правят промени в законодателството което никой не ни уведомява. От следващата седмица като приемат промените в закона за здравеопазване вече няма да имаш задължение държавата на лечение от каквато и да е болест а ще е по желание но видите ли имунитета на Путин за някои е по важен. Ами хващайте самолета и се омитайте от България като ви е по-важно какво става в Русия а не в България.\nДа го мумфицират и сложат в мавзолей. На мавзолея да пише Вл. Вл. Путин\nСчупен крака брои ли се за болест? Щото за друго лечение може и да няма тъгуващи.\nМедведев горкият е бивш, другите са доживот\nЧети първия пост ПОД КОЙТО ТРОЛИШ. Само в него има факти и предсказание коет ТИ ДОКАЗА.\nМедведев е бивш. Елцин също, но той умря!


Укрепват срутището над депото в Благоевград - www.stroitelstvoimoti.com\nHome Инфраструктура Укрепват срутището над депото в Благоевград\nДо седмица община Благоевград започва укрепването на срутището в района на Регионалното депо за отпадъци, където след обилните валежи, скални отломъци паднаха върху една от постройките. За целта Министерски съвет отпусна 1 746 261 лева. С осигурените пари ще се спре този процес и ще се обезопаси обекта. Местната власт очаква средства и за голямото свлачище по пътя за няколко села и курортната местност „Бодрост“.\nПроектът за укрепване на срутището в депото за отпадъци е внесен в Междуведомствената комисия по бедствия и аварии през месец август, но след последните дъждове то е разширило периметъра си.\nЗа голямото свлачище на изхода на Благоевград към планината, което всеки момент може да затрупа пътя заради сериозни пукнатини и пропадания на ската, община Благоевград също ще разчита на бърза реакция от страна на държавата.\nПредишна статияРешено: И ателиетата ще имат статут на жилища\nСледваща статияМС реши: Община Ловеч ще стопанисва резерват „Вароша” и крепостта „Хисаря”


Как България се превърна в пленена държава | За истината\n10:12, 21 юни 19\n„За истината“ публикува текст на Даниел Смилов от „Дойче веле„. В него авторът дава четири примера за трайно срастване между управлението и корпоративни интереси в България.\n– Разследващите и наказателните органи работят срещу части от опозицията и никога срещу ядрото на управлението. В България това ядро е изградено от ГЕРБ и ДПС, а за един кратък момент през последните десет години в центъра му стояха БСП и ДПС. Пословични станаха твърденията, че „службите“ са на ДПС. Пословично е и влиянието на Движението в кадруването на съдебната система. Що се отнася до главния прокурор Сотир Цацаров – него Борисов „сам си го избра“, а сега текат договорките за следващия.\nСлуховете са едно, реалните резултати – друго. А реалните резултати са, че прокуратура, ДАНС, КПКОНПИ и т.н. с цялата си мощ се стоварват върху неудобните и маргиналните, докато в същото време са особено меки и състрадателни към ядрото на управляващите. Срещу всички министри на Реформаторския блок например започнаха и текат разследвания и съдебни процеси, сякаш корупцията е поразила специално „градската десница“.\nПо време на изборите пък беше „ударена“ Елена Йончева, макар че по отношение на БСП наказателните органи са внимателни: тръгнат ли много остро срещу социалистите, в един момент ще трябва от немай къде да обърнат внимание и на ГЕРБ-ДПС. Затова въпреки шумотевицата около апартаментите, всичко остана на ниво деликатни проверки. А в подготовка на местните избори през есента прокуратурата се впусна услужливо да гони кметове в операцията „ГЕРБ се чисти от корупция по места“. Тази операция ще даде възможност на премиера Борисов да заяви, че е преборил корупцията в местната власт. Тоест суджукът не е стигал до ядрото на управлението.\n– Регулаторите работят в полза на специфични интереси. КТБ е парадигматичен пример за това как държавата може да проспи създаването на цяла бизнес империя с парите на спестителите в една банка. Част от тази империя бе придобита от Цветан Василев, друга част – от негови бизнес партньори, свързани с ДПС и с ядрото на управлението. И когато Василев и тези партньори се скараха, държавата погна него, а не тях. Така в резултат от грижовното отношение на регулатори и разследващи ДПС се превърна в добре охранена партия фирма.\nДнес тя притежава (чрез свои представители) огромна част от медиите, ТЕЦ Варна и много други бизнеси. А и се готви да строи частно пристанище. Разрастването на тези „империи“ става чрез банкови кредити, които щедро се отпускат срещу неизвестно какви обезпечения. При фалита на КТБ стана ясно, че много от кредитите в нея са били необезпечени. Може би това е разковничето на въпроса как действащи политици могат да станат крупни бизнесмени. Но, разбира се, няма кой да разследва подобни „спекулации“.\n– Медиите обслужват ядрото на властта. Голяма част от въпросните медии официално са притежавани от това ядро. Други са под негово влияние – в смисъл, че редакционната им политика съвпада изцяло с тази на пряко притежаваните. При печатната преса този монопол или квази монопол е очевиден. А при телевизиите, с преминаването на НОВА към нов собственик и със смените в ръководството на БНТ, укротяването им в полза на управляващото ядро е невидимо единствено за слепите.\n– Държавните поръчки и публичните фондове отиват при бизнесите, които са близки до ядрото на управлението. Най-очевиден пример са къщите за гости. Там близостта с властта (национална и местна) изглежда е била водещият принцип за това кой се е сдобил с безплатна вила. Но много по-важни са „спечелените“ търгове за големи суми, като например този за поддържането на „студен резерв“ от ТЕЦ Варна. Как банка да не даде многомилионен заем на човек, който може да си осигури спечелването на многомилионна държавна поръчка?\n1) Частична омерта между основните партии – ГЕРБ, ДПС и БСП. Тази договорка – негласна, но обвързваща – включва нападения за кокошкарски афери (апартаменти) и консенсус по големите въпроси. Тези големи въпроси са вината за КТБ, съдебната реформа и ролята на прокуратурата, отстраняването на неудобни магистрати като Лозан Панов. БСП подкрепи ДПС и ГЕРБ в затвърждаването на доминацията на прокуратурата с конституционните поправки от 2015 година. Нинова си замълча за ролята на Цацаров в ЦУМ-гейт. И днес БСП се готви да подкрепи идеите за предсрочно прекратяване на мандатите на „тримата големи“, които вместо да създават възможности за разследване на незаконни действия на главния прокурор (както изискват от нас Съвета на Европа и ЕС), целят възможни атаки срещу председателя на ВКС Лозан Панов.\n2) Инсталиранена партии „пълнежи“ на управляващите мнозинства, които създаватилюзия за състезателност. Партията на Бареков беше такъв продукт, но към този модел спадат и повечето от „патриотичните“ формации. Идеята е дебатът да се отклони от реални проблеми на страната към имагинерни заплахи от бежанци, мигранти, джендъри и норвежци. Въвлечен в преследването на бели мишки, избирателят спира да забелязва охранените котараци.\nПоследната стратегия върви и с раздухването на популистки нагласи за „наказване“ на политическите партии и политиците анблок. Това наказване става така: като им се „спрат парите“ (премахване на държавната субсидия), намалят се депутатите наполовина или се въведе „мажоритарен елемент“, чрез който хората, а не партиите да избират кандидати.\nВсички тези аргументи са белег на политическа инфантилност. Т. нар. наказателни мерки просто укрепват захвата на управляващото ядро върху политиката на страната. Те работят в услуга на партиите на власт и заздравяват срастването между бизнес и политика. Тези, които са удобни за привилегированите бизнеси, разбира се, ще ги финансират „частно“. Така партиите съвсем официално ще изпаднат до положението на медиите в България. Ще си имаме официални монополи на една-две партии, които и сега са символ за срастване между бизнес и политика. Изглежда времето за подобна „прозрaчност“ е дошло – захваналите държавата започнаха да губят чувство за срам.\nАнализи бизнес, ДПС, олигархия, партии


Остеопороза при децата - Асоциация "Жени без остеопороза"\nНачало > Актуално > Остеопороза при децата\nОстеопороза при децата\n15.08.2011 / 07:20\nОстеопорозата при децата се нарича ювенилна. Най-честата причината за това състояние може да е:\n-•резултат от други хронични заболявания - ювенилен артрит, бъбречно заболяване, хипертироидизъм, таласемия, муковисцидоза, както и някои видове рак или диабет.\n-•в резултат от приема на лекарства (предимно кортикостероиди) за лечение на други хронични заболявания - за артрит, за астма, за епилепсия,\n-•в резултат от начина на живот - хранителни разстройства (например анорексия нервоза) или беден хранителен режим, както и недостатъчен двигателен режим (при деца, които са лежащо болни). Добре е да се знае, че детето, което майката храни всеки ден с кифли, сладкиши, газирани напитки и чипсове, вероятно ще има проблеми с костната система в бъдеще. То, особено ако е момиче, задължително трябва да приема белтъци и калций с храната всеки ден.\nИма и случаи, в които ювенилната остеопороза може да е с неясен произход. Обикновено ювенилната остеопороза може да бъде причинена във възрастта между 0 и 13 г.\nТя може да бъде постав ена посредством:\nМедицинска история на детето и медицинска история на семейството\nИзследване на DXA апарат и/или рентгеново изследване\nВ повечето случаи ювенилната остеопороза е лечима, щом бъде преодоляна първопричината. Друг начин е смяната на лекарствата за одновното хронично заболяване, предизвикало остеопороза или намалява нето на дозите им. В лечението може да бъдат включени специални упражнения, които да укрепят костната система на детето, но то не трябва да тренира никакви силови спортове, за да бъде предпазено от фрактури. Необходима е и промяна на хранителния режим. Напитките, съдържащи кофеин, както и чай и кафе трябва да бъдат избягвани и да се наблегне на храни, богати на калций и витамин Д. Тъй като основният източник на витамин Д е слънцето, необходимо е в топлите месеци всеки ден лицето, ръцете и краката на детето да бъдат изложени поне по 6-8 (но не и в горещите часове между 10 и 15 ч.) и поне по 30 минути в студените месеци.\nВитамин Д укрепва костите, но ако не се приема правилно, може да предизвика обратен ефект. Предозирането може да доведе до усилено отлагане на калция в костите и тогава тяхната чупливост ще се повиши.


Филкаб - Продукти / Електроапаратура / Сименс Индустрия / Полеви инструменти за процесна автоматизация\nНачало » Продукти » Електроапаратура » Сименс Индустрия » Полеви инструменти за процесна автоматизация\nSITRANS P Измерване на налягане Измерителните преобразователи SITRANS P служат за измерване на относително, диференциално и абсолютно налягане. SITRANS P съществува в стандартно изпълнение (изход 4..20 mA ), Smart (с използване на HART протокол), и с включване на PROFIBUS-PA.\nSITRANS T Измерване на температура Съществуват четири типа термопреобразуватели:SITRANS TW(за монтаж на шина),SITRANS TK (за вграждане в главата на термосензора), SITRANS TK-H(за вграждане в главата на термосензора НART), SITRANS T3K(за вграждане в главата на термосензора).\nSITRANS F Измерване на поток Фамилията разходомери SITRANS F включва в себе си: ултразвукови SITRANS F US, магнито-индукционни SITRANS FM, механично- ротационни SITRANS FR, и ротометри SITRANS FVA.\nSITRANS L Измерване на ниво Предлагат се четири вида нивомери според способа на измерване: радарни, ултразвукови, капацитивни и хидростатични. Разделени са на две групи: контактни и безконтактни.\nSIPART DR Процесни контролери Регулаторите от фамилията SIPART DR се явяват цифрови едно-(SIPART DR19, SIPART DR21), дву-(SIPART DR22) и четириконтурни(SIPART DR24) ПИД-регулатори.\nSIREC Процесни регистратори SIREC DS/DM/DH – регистратори с универсални входове (mV, V, mA термосъпротивления и термодвойки) и възможност за разширение с цифрови входове/изходи и аналогови изходи.